經數: 一八三○

經名: 成唯識論述記卷第三本

頁數: 三二一

上	欄

第四爲所緣. 所緣卽自體. 如四緣第三. 返

覆理齊故第三爲自體見分爲行相. 相分

爲所緣. 如前已辨. 又難云. 第二量非量.

餘之二分是現量. 第二染非染. 餘之二分定

非染又量非量殊. 苦樂捨應異. 又見

分解非解. 餘二定皆解. 餘一切法准難可知

又心若自緣. 卽有因果能所作能所成

能所引能所生能所屬能所縛能所相能

所覺無差別過失亦不應言二緣生識.

三和合生識. 識亦生識故亦不應立有

邪見心. 以邪見心自知邪故亦不應言

惡心遍體皆是不善. 以自知心是不善故.

此爲正智. 非邪惡故其四念住亦應無

別. 以身等念住. 卽法念住等故又四諦

智應無差別. 以苦智等卽成道智等故

又宿住智亦應不成. 知現在故. 他心智亦

爾. 以自知故又若知他如知自者. 知他

應是邪. 謂他爲自故. 知自如他反難亦爾

又用二故體應非一. 如燈自照其喩不

成喩. 無能緣等心. 有能緣等故. 卽有因

法自相相違. 喩所立不成過又燈若性照.

更何須照. 若非明者. 應非能照. 體應是

闇諸如是等種種妨難. 更應思擇次第

解之然佛地第三. 有解燈照難. 餘難無

解. 然他界無爲無漏緣等. 依見分說. 非

自證分. 又以堅執名非量. 非比非親證名

非量. 自證於境雖是邪見. 親證自體故. 不

作邪正等解. 故前諸難理皆不成. 如五識

中貪嗔等惑. 雖染仍現量. 由他引故成染.

中	欄

親得故現量攝於四分中. 八識三惠三

量因果諸門分別. 皆如別章

上來已廣解行相訖. 下廣所緣於中有

三. 初外境. 次內境. 後料簡初中有二. 初

總解釋. 後諸師說

論. 所言處者至及所造色述曰. 此義意言.

由自種子爲因緣故. 本識變爲器世間相.

唯外非情. 此卽能造及所造色. 在外處故

言外大種. 非心外法. 且諸種子總有二種.

一是共相. 二不共相. 何1人爲共相. 多人所

2感故. 雖知人人所變各別名爲唯識. 然

有相似共受用義說名共相. 實非自變他

能用之. 若能用者. 此卽名緣心外法故.

然我此物爲增上緣. 令多人可共受用名

共相. 如山河等. 不共相者. 若唯識理. 唯

自心變名不共物. 一切皆是. 他變是他物. 自

不能用亦名不相相. 然今但約自身能用.

他不得用. 名爲不共. 如奴婢等然依

諸敎. 共不共中總分爲四. 且如瑜伽六十

六卷. 共中有二一共中共. 如山河等. 非

唯一趣用. 他趣不能用二共中不共. 如

己田宅. 及鬼等所見猛火等物. 人見爲水.

餘趣餘人不能用故. 餘房衣等准此可知.

如下廣解有根身處不共相中亦有二

種一不共中不共. 如眼等根. 唯自識依

用. 非他依用故二不共中共. 如自扶根

塵. 他亦受用故. 根卽不爾. 下文難言. 雖亦

變他根. 自識不能依他根故. 由此但名

不共中不共. 今據正義不取五根爲不共

下	欄

中共. 旣有此四. 卽至下文一一配屬此

中處言共相種者. 卽共中共. 問曰. 且如色

中形影假法. 第八緣不答曰. 不緣. 如所

造觸若緣. 但緣本實物3著. 卽觸處中第八

所變. 唯能造非所造. 以無體故. 但緣著彼

俱有四大故. 此由四大實不造觸處. 以果

假故. 但有造五根四塵四大. 緣長等時

幷緣靑等. 更不別緣離靑等外別有長等.

非如意識別得緣假. 此無別體不可緣

故. 甁盆亦爾. 卽是若變爲大小時. 但隨彼

靑等大小而緣. 非別有長等. 若從本實說.

亦得緣長等. 由此4准. 觸處亦應作是說.

然所造觸是四大種分位差別. 緣所造時卽

緣四大. 假依實故如長等同

論. 雖諸有情至各遍5以一述曰. 此釋共

果同在一處不相障□. 謂外器相. 如小宗

中. 衆多燈明共在一室各各遍. 一一自別.

而相相似處所無異此如何知各各別也

一燈去時其光尙遍. 若共爲一. 是則應

將一燈去已. 餘明不遍. 又相涉入不相隔

□故見似一. 置多燈已人影多故問曰.

若爾且如一人心上木石. 更互相隔. 以是

障□有對法故. 何故衆多各變山河及大地

等. 不相障隔同在一處答由業相似不

相似故. 亦由自心□. 不□故. 五十四說諸

有對法同處一處. 而非無對者. 由隨順轉

相須生故. 又由如是種類之業增上所感.

一切色者一切色根共受用故. 乃至廣說

彼雖說四塵等與此相似. 如山河等業.

經數: 一八三○

經名: 成唯識論述記卷第三本

頁數: 三二二

上	欄

衆人□相似. 及心於上共用無□. 故不相

障. 一心上木等所感業各別. 及心受用自有

癡故. 遂令相隔問曰. 若爾多人共感木

等. 何故亦互相□答彼不□他心上者. 但

□自1者. 如心上燈明百千不□. 與明相

違. 無始於中有□不□故. 此義應思

論. 誰異熟識變爲此相述曰. 下諸師說. 初

問. 後答. 此爲問也. 雖知處所本識所緣. 誰

異熟識變爲此相. 問能變者. 瑜伽2等說於

外器皆無差別. 於上界等爲是誰緣. 故今

問也. 爲凡爲聖. 爲此趣. 爲他趣. 爲自界.

爲他界. 爲自地. 爲他地爲唯自變. 爲他

亦變

自下護法菩薩假□三計. 初同月藏

論. 有義一切至共所起故述曰. 此言一切.

卽通凡聖五趣有情自他界地己及外身.

何以知者. 契經說故. 卽立世經

第二破云

論. 有義若爾至此雜穢土述曰. 護法菩薩

假爲別義難破月藏. 無別師說. 諸佛菩薩

若化變爲. 我所不諱. 若實變爲. 卽違理敎.

雜穢種子久已3亡故. 螺□梵王等亦是此類.

擧佛菩薩且論勝者

論. 諸異生等至諸淨妙土述曰. 此中言等

等取二乘諸小菩薩. 他方者. 三千界外

此界者此4娑訶界. 彼應實變爲他方自界

諸淨妙土. 若佛菩薩神力所加. 變化所作

我亦無遮. 且論實故然淨妙土有別他方

如極樂等. 亦在此界靈鷲山等. 有漏淨土.

中	欄

外法異生亦不應變. 不能用故.

論. 又諸聖者至復何所用述曰. 諸聖生上

必不下生. 變爲下土亦何所用. 以本變土

本爲身用. 定不能用變之何爲. 此中且擧

聖生無色. 就顯處說. 色界異地類此亦然

論. 是故現居至變爲此界述曰. 此述正義.

由此定應現身所居. 及當生者. 本識變爲

現所居界. 及當生界當生界者. 一云次生

者變. 遠者不變. 二云. 可應生者變. 隨其

凡聖可生者變. 由此卽無成劫之時先器

成過以上界有情當生者變故旣爾無

色當生下時亦變爲下. 何故瑜伽論五十

一. 云彼識不緣下外器相彼約不定境.

亦不相違. 謂緣種子卽是定境. 緣外器等

此卽不定. 以無色聖者不緣器故. 不生下

故問聖定不生無5間之處. 應不變爲

彼所居處. 長壽天亦爾答此問言. 卽現

所居地界故得

若爾何故說一切言

論. 經依小分至皆共變故述曰. 此會經文.

如言一切人共見此物. 非他方界亦能見

之. 約小分故. 業不同者卽不變故若作

是說. 劫將壞時旣無現居當生者故. 是不

盡理. 此似月藏義. 非實月藏計. 似爲有

救. 狹於月藏

第三破之

論. 有義若爾至變爲此界述曰. 若如前言.

現所居者變爲土者. 器將壞時無現當生.

此土誰變. 卽有壞器不變之過現他欲界

下	欄

變爲故者. 何故但言現所居者. 而不說言

一切欲界同此界變. 又成器時他方三禪等

有情當生. 亦有感得. 何故但言此界有情

當生者變. 此便無用. 由汝前說現所居言.

一三千界成壞同者. 故我今破

論. 又諸異生至此復何用述曰. 謂諸異生

生無色界預變無用. 現無身故. 生有頂天

壽八萬劫. 不妨欲界數度成壞. 變之何用

論. 設有色身至亦何所益述曰. 設縱汝宗

如大衆部無色有色身. 及身生有色上地

旣變無益. 粗細懸隔不相依持. 如梵王下別

變爲地. 6此異地身不能受用. 故變無用

論然所變土至便變爲彼述曰. 變本爲身.

身不能用變之無益. 故若於身可有持

用. 便變爲彼

論. 由是設生至變爲此土述曰. 下述正義.

同現居身他三千界所依之處說名當地. 彼

當地一切有情皆能變之. 非唯是一三千界

變. 亦非異地當生者變. 欲界欲界同. 及至

上亦爾

論. 故器世間至而亦現有述曰. 由自地變

無過失故. 器世壞成而亦現有若爾聖者

於梵宮自地及地獄自地. 若諸異生. 他三千

界欲界等中自地無用. 不能持身變之何

益

今此義言. 現雖無用. 身若往彼可得持

身. 故須變作. 非謂現身卽令得持用. 言

可持用故. 且如聖者設往地獄中. 豈亦不

得依彼而住. 異生設往他方欲界亦得持

經數: 一八三○

經名: 成唯識論述記卷第三本

頁數: 三二三

上	欄

身. 以業同故. 以粗細等不是懸隔

若爾如人見水. 鬼見於火. 其火外器. 人何

故不見而名共變耶. 答此文言

論. 此說一切至所見異故述曰. 卽當自界

一切有情. 可共受用說名爲共. 共中共也.

若別受用. 隨與多1小有情同變說名爲共.

共中不共. 以人鬼等所見異故. 如大梵變

及孤地獄. 隨諸有情多*小變之. 非謂一

切問何故經說一切共變答對法第五

說. 此顯生無色有未離欲業種隨故. 無

現行也亦非一切一切

上解處訖. 次簡執受. 執受有二. 先解種子

論. 諸種子者至故是所緣述曰. 謂卽三種

有漏種子俱是所緣. 此識性攝故謂性者

體也. 體卽本識. 種子是用. 如前已說. 諸法

體用理應爾故. 用是體攝又言性者. 謂是

性類. 其□有漏. 以類同故不相違背. 得爲

所緣又性者性也. 若住本識同無記性.

故能緣之. 然是識之相分所攝. 如前已說.

若據前緣器中三說. 若言緣種是相分者.

第三師正義也. 無色界本識. 唯緣內種故.

不緣器等. 若據前二師義. 無色亦但約緣

種說以無身故. 實亦緣器. 今非彼義. 不

可用之. 無色緣種. 亦有解云. 卽爲自體

分. 見分緣器故. 彼據自體分故言唯緣種

前師問. 種是識自體. 卽爲相分緣. 眞如

卽自證. 亦應相分緣. 答彼識性故. 此非識

性. 識上功能. 爲相分緣. 不同如也. 設佛也

分緣於自證. 作影像緣. 不爾便無四分之

中	欄

義. 故下第八唯除見分非相所緣. 許見分

亦緣自證分等. 但不親證. 影變亦得

難此解云. 有漏種子依自體分. 識卽緣之.

無漏之種亦依自體. 識爲緣不

論. 無漏法種至故非所緣述曰. 對治識故.

體性異故. 不相順故. 故非所緣. 四分之中

依自體分. 非卽是識自體分收. 性相乖故

若爾本識旣不變緣. 何名唯識

論. 雖非所緣至不違唯識述曰. 由不離

識故言唯識. 此意卽是非離識外別有實

物. 故名唯識. 如眞如性識雖不變. 離識外

無故名唯識. 唯識但遮心外法故若爾心

所亦不離2識. 應名唯識此亦不然. 心

所不依識之自體. 別有行相. 不可例同. 然

識相應. 亦不離識. 故□唯識問有漏種中

有三界種. 如在欲界. 上界善等種. 不離於

識體. 卽名無記性. 體不離於識. 應名欲界

繫. 此義應思答不然. 繫據縛義. 卽法體

上前別義故. 三界繫別. 然性卽是體類義故.

同無記性. 仍未了知. 此中三性種隨識皆無

記. 亦應煩惱種隨識非煩惱. 如是一切皆

如理思問大乘所緣本是心變. 隨心何繫

地境亦隨之故. 如在欲界命終生上. 此潤

生愛是上界繫. 依欲界身緣欲界身. 仍相

分中所變相分是上界繫. 隨見心說. 第七

緣第八相分亦然. 何故不如此中緣種. 境

是異界繫. 心是異界繫答曰. 不例. 如本

識緣異地身. 異地器. 異地身者. 在下界起

他界地天眼耳等. 此豈非是緣異地身. 異

下	欄

地器者. 如緣於彼無色諸天淚下如雨. 此

非菩薩生彼化作. 聖說菩薩不生彼故. 乃

是信有第八敎. 生彼入滅定. 此是利根. 亦

緣下地. 卽利根根不還. 阿羅漢等. 又下菩薩等

入彼界定所變生色. 此□得緣. 故同種子

相見地別. 此同前難. 何勞爲證此若不

爾七識緣境. 下文但據由分別心. 不是定

有實用故變. 本識必有實用故變. 他界地

身器. 見相得別繫. 七識不爾故繫隨相. 若

不爾者. 本識亦但隨心變境. 卽天眼耳無

識持故. 應名爛壞. 應非有情. 若一身中起

二界身俱是實有. 第八不持非此身攝卽衆

生界有增減過. 第十卷云三性雜生. 故相

見分不必同性. 如二禪以上起初禪眼耳

身識緣上地色. 此亦相見別地所繫問第

七識緣但分別有無實用者. 卽五識色等應

無質□此中問答不緣識中自當分別

難3一師云. 若本識所變皆有實用變他

根等應爲識依. 有實用故. 如自眼根. 應

設功勞. 他之實根心外法故. 所變之根便無

實用. 若亦爲他依. 便緣心外法. 此緣他法

但似彼根. 非實有用. 若變自法卽實有用

問如變他色等. 似他色等言有用. 變

他身根等似他根等. 應有實用答此亦

爲例. 變似他色等. 實非他有用. 變似他

根等. 亦非他有用若爾變似他色等. 於

己實有用. 變似他根時. 於己有何用. 於

己有實用. 應爲自識依有實用故. 如變

自根. 此應思度若爲自受用變似他根.

經數: 一八三○

經名: 成唯識論述記卷第三本

頁數: 三二四

上	欄

他根於己亦名有用. 此義不然. 豈於他根

己能受用. 以無用故. 不變他根. 故知下文

第二說勝. 1於不緣心等由此卽無妨

二執2受中. 上解種子訖. 次解有根身

論. 有根身者至及所造色述曰. 身者總名.

身中有根名有根身此中所言不共相

種. 若如前說. 不共中不共. 如卽自根. 不共

中共. 如在身色等. 今此具二然依中邊.

下一師說亦變他根. 卽根亦是不共中共.

如色等故今此不然. 變根不似他實根

故. 若變色等似他色故

論. 有共相種至受用他義述曰. 不共中共

名共相種. 由受用他故變他身. 卽前不共

今名爲共. 此卽最初總說本識於他亦變.

不論根境. 於中差別

論. 此中有義亦變似根述曰. 非唯似塵.

亦似根故

以何爲證

論. 辨中邊說至五根現故述曰. 旣言亦似

他根. 故許變也. 此有何義. 若言受用. 不

用他根. 又本識變皆有實用. 若許變根. 全

無實用. 非他依故. 變何用者. 此亦不然. 爲

欲受用他身依處故變他根. 由根若無時

依處亦無故. 如色界繫鼻舌依處. 根若無

者依處亦無. 不爾彼界應無二根. 唯有依

處莊嚴身故. 由爲受用亦變似根. 又本識

變皆有實用. 此不能生識故不能變者. 理

亦不然. 色界鼻舌根雖不能生識. 本識亦

變故. 生盲等亦爾. 故知本識定變他根. 然

中	欄

無實根用. 非他識依故. 此卽安惠等諸大

論師解然卽彼論舊本第四頌言. 根塵我

及識. 本識生似彼. 此不應爾. 豈復本識亦

起我也. 亦緣心乎今正□云. 識生變似

義有情我及了. 此境實非有. 境無故識無

識者八識生變似義. 卽是五塵. 義之言

境. 以依他法似實有故變似有情. 卽是

五根. 衆生數法情卽根是. 名薩□故變

似我者. 是3末那緣變及了者. 六識緣之.

卽第八緣塵根二色. 第七緣我. 六識緣六

塵所了法義舊論長行義與此同. 彼頌□

錯. 譯師意存一意識義. 彼頌長行自違返故.

今此論引彼長行文. 彼論但言似自他身

五根而現. 爲是誰緣. 不定說言第八能緣

自他根故

論. 有義唯能至非所用故述曰. 此護法菩

薩等解. 唯變他根依處. 他根於己都無用

故. 若無用亦變. 何不變七識. 無緣慮用而

得緣故

若爾彼說自他根現文如何通

論. 似自他身至各自變義述曰. 彼說自他

阿賴耶識各自變爲根. 非自變他根. 一則

無用不變他根. 二由彼論不定說言自身

本識變他根故. 不可爲證. 又色界化生. 根

無處可無. 欲界不爾. 又彼色界不變根者.

依處便醜. 如木人鼻舌. 由善業殊勝. 所感

依處極甚光淨. 故要假根相扶依處方好. 此

則不爾. 故不爲例若爾欲界亦有感得

他殊妙身而受用之. 何不變根扶助依處

下	欄

令其光潔此理不然. 色界諸根自識所

變. 4令則變他. 何以爲例. 又彼色界只是

無識. 識若依根. 根則有用. 今欲界者. 若變

爲根殊無實用. 非自他識之所依故. 殊不

相例. 是義應思

何以得知變他依處

論. 故生他地至猶見相續述曰. 若生他地

或上或下. 或入無餘. 彼餘尸骸猶見相續. 不

爾應無餘屍骸義. 以不能變他依處故.

由此故知變他依處如生色界鼻舌二

根. 如何會釋身爲自情變. 無根依亦無.

他塵非己情. 何必須根有. 此理應思

雖知根處各變自他. 然他地者亦得緣不.

論. 前來且說至界地差別述曰. 自下第三

卽總料簡於中有二. 初簡前未盡顯所

未明. 後略說此識以下. 總束以前義門分

別. 上來所說界地差別唯緣自地. 以隨識

繫能受用故

論. 若定等力至則不決定述曰. 言定等者.

等取通力. 或借識起或大願力. 或法威力. 此

通諸識有五種力. 若第八變唯有定通

或總四力大願卽法力. 更無別能故通

力所變其事云何變異地身者. 如除如

來得有漏通者. 身在下界地. 起上天眼

耳及大扶根塵時. 第八識緣彼爲境. 卽自

通力緣異地身身者通名. 非謂身根. 此

有幾處. 謂眼耳色觸. 或亦有聲. 無文別

說起身根者. 又無用故. 亦無上地起下天

眼耳. 以無用故. 亦無文故. 下欣上可起

經數: 一八三○

經名: 成唯識論述記卷第三本

頁數: 三二五

上	欄

上. 上厭下不起下通力所變餘地器者.

如以通力馬勝比丘. 上入色界見梵王等.

第八識緣彼身中扶根大等. 亦由通力色界

諸天佛前聽法. 令此界生見彼身等. 能見

之者雖未得通. 色界天等以通力故. 變爲

色身令彼得見. 下界見者名由通力上

地見下. 佛放豪光至色究竟. 令此悉見類

亦應然又大菩薩以神通力變爲五境.

令餘地生得見變者. 可得五塵雖第八變.

其定之力不見第八能變異地之內身文.

不由定力引他地身下界起故無色界

無通. 佛邊聽法令他得見. 但是定力. 亦非

是身. 以無根故或亦名身. 有積聚故

八地以去及在佛身. 通定無差. 一念俱起.

變爲身者. 理卽不遮其定通力若作此

解. 如上界天見下三災. 身在下界以上天

眼等見彼地色等. 豈第八亦緣耶. 彼旣不

緣. 故知馬勝往色界處. 何必此第八卽緣彼

色等若相離者雖見其色. 而第八不緣.

若近處者何妨第八亦變. 由此故知. 天眼

耳境非必有本質此義應思違下論文

五識疏所緣緣必有之文應更思審. 1如

樞要說餘地器者. 卽法處實色. 瑜伽五十

四云. 法處所攝勝定果色. 彼果彼境是實物

有. 定心所緣名境. 懃心起故卽名爲果. 卽

通有漏及與無漏. 此謂聖者得威德定. 變

爲此色饒益有情然第八識一唯緣有

漏不緣無漏. 如種子故. 雖緣無漏遂不

相似. 體仍有漏. 非如有漏形狀相似2又

中	欄

解以初禪眼耳識. 見上地色等. 不異繫故.

由此三識所知必同初禪繫. 此義應思又

解異地繫. 因緣變有用故二此在色界

亦通無色. 無色聖者亦雨淚故三唯變色

觸亦變餘塵. 此通五塵. 三十七說通能變

爲色香味觸. 又淨土中變五塵故. 五十三

說. 無色界定色能變一切故. 五十四說. 勝

定果色唯有顯色等相. 以彼香等生因闕故.

又無用故. 此約色界異生及無色界波羅蜜

多聲聞. 唯能起色聲觸. 不能起香味. 以

無加行心因別起. 亦不能令自他有用故.

若十地菩薩. 及色界波羅蜜聲聞. 卽許起

之. 故華嚴等云聞無色界宮殿之香. 法華

云光音及遍淨初生. 及退沒. 聞香悉能知.

卽菩薩等入彼定變四爲唯造色. 亦變

大種. 如對法第一卷疏末解. 應廣如彼五

十四解五然與定力何差別. 二乘異生

若爲嬉戱. 通果無記. 卽變化心. 可說與彼

定境爲異. 一根本境. 一解脫境. 一善心境.

一無記境. 故成差別. 若八地已去菩薩定之

與通. 此亦何異. 通力由先加行思惟方乃

得生. 故心引起變化等. 定力但是任運生

故. 故二別也. 或是根本. 及果所變. 故成別

也. 此定及通義分爲別. 在佛無別故. 皆通

變及化. 通可引起根之與塵. 定卽不爾. 唯

起於塵六又依3神通變根等不. 九十八

說不變四事. 一根. 二心. 三心所. 四業果. 設

復變作似而非眞. 如下第十自有二解

由定力變異身器者. 謂卽瑜伽五十四說.

下	欄

色無色天變身萬億共立毛端. 是平等心.

無色旣無通. 卽唯是定力. 色界亦說有. 亦

令互相見故變異地身4及器者. 華嚴經

云. 菩薩鼻根聞無色界宮殿之香阿含經

云. 舍利弗入涅槃時. 色無色天空中淚下

如春細雨波□波提入涅槃時. 色無色

天佛邊側立. 5及實色中定境者. 是色無

色天皆由通力現身境等. 此有何過以

瑜伽論但說通依靜慮. 無色現色但定所

生. 以惠不均故無通也. 無色界變色. 已如

前辨. 應如瑜伽五十四等及佛地解

所變境身爲相續. 爲眼間斷

論. 所變身器至6繫發起故述曰. 內身多續.

少分間斷. 由有7生一念卽便命終故. 或如

□□等. 生已卽死故. 若變外器多分長時.

瑜伽第8三說. 外器定一劫. 若變內身卽隨

壽故多分相續. 聲光多暫時. 少有相續故

等者等取華色華香等. 何以然者. 由擊

發故聲等方生. 緣力盡時彼卽不續有法

師云. 第八不緣聲. 以間斷故. 如心心所

斷故亦不緣若作此說亦應不緣等流

色等. 以間斷故. 如電光等. 第七末那旣□

相續. 何故不緣問曰. 若爾第八□相續.

如何緣斷法答如鏡□時明. 境至方影起.

第八任運起. 有境便卽緣. 此復何妨

論. 略說此識至所現實色述曰. 總略說緣.

第二段也於中有三. 第一依處分者. 十

色處中五塵通外內. 五根唯內唯緣實境. 第

八亦緣法處實色. 謂威德定所行境色. 如瑜

經數: 一八三○

經名: 成唯識論述記卷第三本

頁數: 三二六

上	欄

伽論五十四卷彼極分別. 應如彼會言

隨者是攝義. 卽是法處攝色之異名也種

子何處攝. 隨何處攝雖唯意緣. 以與現

行實法不定異故. 隨現行攝. 此中有難.

如理應思問曰. 本識豈不緣極略等四

色答曰. 以假故不緣. 如不相應法問

曰. 彼何以假無實體故. 如對法第一五

十四等. 極略極□. 但是第六意識分折爲極

微故. 第八不緣. 受所引色中. 若定道共色.

卽此不緣. 唯以現行思爲體故. 別解表業

此亦不緣. 以亦思故. 無表色可爾. 是思種

故. 旣緣諸種. 故得緣之若爾如二無心

定等皆依種立應亦得緣由此卽是心

等種上差別功能. 但緣種體不緣別能. 卽

不緣者無表亦爾. 是思種上差別功能. 亦是

防色之別能故. 故知如彼亦不得緣遍

計所起色. 若說唯是鏡像水月. 此亦不緣.

唯第六識遍計起故. 若唯意緣通根塵者. 亦

此中攝故. 第八所緣諸根塵等. 以總從別.

以暗從明. 皆本處攝故. 說不緣遍計所起

之色. 又定所生色中. 如十一切處觀. 亦此

中攝. 第八緣不答曰. 不緣. 假想色故. 故

此論文但緣實色不緣假故. 第八所緣必有

用故. 彼無實用第八不緣然諸法體. 一

者有法. 二者無法. 上二法中第八何故不緣

無法. 此任運緣非分別故. 無籌度故. 後得

智等有籌度故. 諸六識等有分別故. 由此

故知. 第八識體不緣我也. 第八識變. 變必

有用故不緣無. 無無用故. 故不緣我等.

中	欄

以無體用故於有法中略有二種. 一者

有爲. 二者無爲. 何故此識不緣無爲若

實無爲因未證故. 若假無爲無體用故皆不

得緣. 於有爲中色心心所不相應行. 如

前已辨緣實非假等

何故不緣心心所法不相應行. 故外人問

論. 何故此識至爲所緣耶述曰. 等卽等取

不相應行及諸無爲無法爲問

論. 有漏識變至勢力故變述曰. 第二□立

也. 因緣生者. 謂由先業及名言實種. 卽要

有力. 唯任運心. 非由作意其心乃生. 卽五

八識隨其增上異熟因爲緣. 名言種爲因故

變於境. 八俱五數卽無勝力. 設任運生. 境

無實用. 因緣變法必有實體. 非橫計故. 非

無用故

論. 二隨分別勢力故變述曰. 謂作意生心.

是籌度心. 卽六七識. 隨自分別作意生故.

由此六七緣無等時影像相分. 無有實體.

未必有用. 亦非由說分別故變境體定無.

亦緣有故或初通五八全及第六少分. 後

第七全. 通第六少分. 此解順論有用等文

論. 初必有用後但爲境述曰. 初隨因緣

變. 必有實體用. 卽五八等所變之境. 後隨

分別變. 但能爲境. 非必有體用. 卽七識等

今正明第八不緣心等義. 兼五識等不

緣心等. 總談心等緣境道理又解初唯第

八異熟主故. 所熏處故. 能持種故. 變必有

用. 後餘七識. 所變色觸等. 皆無實用. 似本

質用. 如鏡中火旣爾五識應一向緣假.

下	欄

靑等應非實問若隨因緣變必有用. 第

八識俱觸等五法境應有用答非報主故.

非自在故. 順第二解. 由此復言隨因緣者

此是何義. 隨任運義. 隨種子義. 順第一解.

第八五數. 第六識等中報心所緣. 非必有用.

以此見分雖任運生. 不隨實體種子因緣

變境相故. 但是影像種子所生. 如彼眼根

等無見用故. 不能發生眼等識故問觸

等所變根. 無見用故非因變. 觸等所變色.

非因變故無□用. 五識所變爲例亦爾

答理齊. 亦無□用. 七識所變□無用故. 此

依第二解. 此二義護法等菩薩解若瑜伽

釋家. 亦有許觸等與識同實變. 卽不違此

文. 然違成業. 多種共生一芽之失. 前解爲

勝. 順下第三卷等文又解因緣者. 是諸法

眞實有用種子. 若用此種子故生諸法心

緣變之. 變必有用. 以能生者實因緣. 其

八俱五數所變之相. 非實種生. 但假種起故

但爲境. 分別變攝分別變者. 心心所之總

名. 隨心心所之勢力故變. 不從眞實有用

因緣種子所生. 彼但爲境無漏亦爾非必

有用. 隨其所應五識相應心心所. 及第八

識體五俱意識. 或定心所緣. 有實種生者

皆因緣變. 餘無實用但名似色心等. 名

隨分別勢力故變. 此解爲正. 無諸妨難. 由

能緣心任運有力. 彼所變相從實種生名

因緣變. 若能緣心不任運起. 雖任運起而

無勝力. 所變之相非實種生名分別變. 初

必有用. 無無用者. 後但爲境當情現故非

經數: 一八三○

經名: 成唯識論述記卷第三本

頁數: 三二七

上	欄

必有用. 若論依他假因緣起亦是有用.

非是如色有□等用. 稱其自相名爲有用.

若第六報心五識俱者. 亦隨因緣變. 其境或

有用問前所說若隨分別變但爲境. 定心

及五識所變之境應全無用答隨彼實體

種子因生故境有用. 由此故言隨分別者.

此是何義. 隨加行義. 分別變者諸心心所

强籌度義. 定心及五識. 有雖加行生不皆

强籌度. 故變必有用. 然一念心得成二種.

如定心緣十八界. 返顯八俱具有二變. 性

境不隨心因緣變攝. 獨影帶質皆分別變

論. 異熟識變至必有實1有述曰. 顯變色

等從實種生. 故所變法必有體用

論. 若變心等至不能緣故述曰. 相分心心

所如化心等. 故不緣之. 緣便無用. 深*密

經說. 諸變化心無自依心有依他心佛

地論第六卷此第十亦云. 無自緣慮實體之

心. 有隨見分所變相分似慮之心. 如鏡中

火. 乃至廣說

問若爾何故心心所法從第八生. 旣不能

變不須生故

論. 須彼實用別從此生述曰. 須七識等受

用於境從第八生. 非不緣故卽不令起.

如無漏心亦從起故

若有實體第八卽緣. 無爲有體應第八緣

論. 變無爲等亦無實用述曰. 若第八緣實

無爲者. 無爲無用. 此未證故. 若似無爲非

實無爲. 故不變也. 論說等言. 又無爲中有

等字故. 亦辨假法不相應行. 卽前答心及

中	欄

心所法. 今解無爲不相應行. 亦無有過. 此

解是本. 故前問中何故此識不能變似心

心所等. 旣言等者故取假法及與無爲

論. 故異熟識不緣心等述曰. 此總2結也

問若有漏識因緣有相. 分別之相未必體有.

至無漏位無分別故. 應不緣無. 因緣生

故皆應緣實

論. 至無漏位至亦現彼影述曰. 於無漏位

勝惠相應. 雖無籌度取相分別. 而證淨故.

非如有漏體是滓濁. 今設無用亦現彼影.

卽緣於無及心等影無爲影等. 以親證故.

知無是無故緣無等

論. 不爾諸佛應非遍智述曰. 不知無故

非遍智也. 由佛第八現諸法影. 名一切智.

是遍知故若爾諸佛大圓鏡智. 亦應緣自

相應心所. 是遍智故許亦無失. 卷初但遮

上座法蜜親爲所緣. 不遮疏故若爾應

成心心所法不同所緣. 自體見分不自緣

故此亦不爾. 自自證分與他見分同一緣

故. 亦無有失又解相應心所雖不相緣

亦無有失. 自證緣見成遍智故. 見分取於

相應心故. 法皆盡故. 自證復能緣見分故.

但約見分同一所緣不說自證. 斯有何過

論. 故有漏位至及有漏種述曰. 此第八識

不能具緣十八界故. 故有漏位與無漏殊.

境有寬狹勝劣. 其六七識非必有用. 卽現

比二量是有用心. 可應分別

論. 在欲色界至緣有漏種述曰. 第三明三

界境別. 如護月等於無色界亦變器身. 此

下	欄

中但有護法正義. 總結於前三界緣也

論. 厭離色故至此色爲境述曰. 無色無色.

厭離色故. 無業果故. 若定果色亦得緣之.

如前已辨. 於理無違. 卽此中文若定通力.

同界同地異界異地緣一切處. 五十三云. 無

色界定於一切色得自在故

自下第二解不可知. 有二. 初解不可知. 後

問答辨論

論. 不可知者至難可了知述曰. 謂前頌說

不可知言. 第一見分行相難可了知

論. 或此所緣至名不可知述曰. 此中第二

相分難知. 內執受境. 卽有漏種及有根身微

細難知. 非執受境外器世界量大難知. 總第

二段. 如瑜伽論五十一說. 於欲界中緣狹

小境此中謂約身器爲小. 色界廣大. 亦

約身器. 初禪器等小千界故. 身大可知. 空

識無邊處緣無量執受境. 卽約種子生現行

識時. 作此行解故. 緣此無量行解之種. 名

緣無量所執受境. 無所有處等准此應知

旣緣種上差別功能. 故知亦緣二無心定

此理不然. 所言緣者從果爲名. 非緣此

種子無量行解. 故不緣無心定等. 如前已

說

論. 云何是識至行相難知述曰. 謂外問言.

卽經部等薩婆多等. 旣行難知應非是識.

此行相言但言見分

論. 如滅定中至應信爲有述曰. 此擧喩答.

此答經部. 彼末計許滅定有心. 故以例答.

如滅定中不離身識. 行亦難知應信第

經數: 一八三○

經名: 成唯識論述記卷第三末

頁數: 三二八

上	欄

八識□體有. 此答上座及末經部. 有細意

識. 於此可然

薩婆多等定中無識. 如隔日□. 答薩婆多.

彼不許滅定有識故. 以理答之

論. 然必應許至如有心時述曰. 比量如文

論. 無想等位應知亦爾述曰. 此亦所立同.

二計宗各解不同無不定過此中亦有無

心悶絶. 睡眠等位. 唯自所許或皆等中

此等有識. 下自廣成

成唯識論述記卷第三1本

成唯識論述記卷第三末

2基撰

論第三卷

若解本識十門義中. 上來合二段已解五

門訖自下第三辨第六義心所相應門

於中有五. 一問起論端. 二擧頌正答. 三釋

常字顯五應所在位次. 四別釋五所體

性作用. 五相釋頌中相應之義或分爲二.

一問. 二答中有二. 初擧頌. 後廣釋

廣釋中有三. 初釋常字五相應位. 二別解

五所. 三解相應義

論. 此識與幾心所相應述曰. 此初3問也

論. 常與觸作意受想思相應述曰. 此擧頌

答. 卽第二句相應之言. 亦通五受. 下釋家解

論. 阿賴耶識至心所相應述曰. 此釋本頌

相應位次. 卽解常字. 第三段也謂此本識

中	欄

三位名中. 擧初狹名釋識寬體. 故從無始

來乃至未轉. 卽除成佛餘一切位. 此說自

體三位通二. □與此五心所相應

論. 以是遍行心所攝故述曰. 以此五種體

是遍行心所攝故決定相應. 雖復不增亦不

可減定俱生滅. 名遍行故此在因位故

亦不與餘法相應. 此下論中自當解釋. 雖

復藏識二乘能斷. 斷已亦但五數相應. 故至

轉位諸心所俱

論. 觸謂三和至所依爲業述曰. 自下第四

別解五所. 於中有二. 初別解五體性作

業. 次總釋此得與識俱別解各有二. 初

總. 次別總中體業二種不同. 顯揚論等文

□同此. 卽出體顯業

論. 謂根境識至故名三和述曰. 次下別解

有二. 初廣前. 故破他正三和體謂根境

識. 體異名三. 不相乖返更相交涉名爲隨

順. 如識不生根境或起名爲乖返. 又如耳

根眼識香境三法乖返不名三和. 若相順

者. 三必俱生. 旣不相違故名隨順. 根可爲

依. 境可爲取. 識二所生. 可依於根而取

於境. 如此交涉名三和體

下解於觸由二義故亦名三和

論. 觸依彼生至故說爲彼述曰. 卽由二義

觸名三和一依彼生彼卽根等. 是觸之

因. 依三和故亦名三和. 故聖敎言三和生

觸. 對法亦云依三和合二令彼合彼

亦根等. 卽觸之果. 謂觸能4令根等三法5合

爲依取所生了別. 此三和合由觸故然. 故

下	欄

說觸能和合三法. 由此二義觸名三和.

非一觸體可名三故. 從觸之因及所和果.

說觸爲彼三和合也問境在未來根住

過去. 識居現在. 觸如何和答令相隨順

爲依爲取爲二所生. 卽名三和豈是合

三令住一處方名三和或依增上根說

三和. 非等無間觸名三和. 於理無失. 根

境識三常現在世. 無一根境住於他世. 去

來二世非實有故問境在未來. 觸在現

在. 如何說觸是彼果耶答誰言所生卽是

彼果. 未來諸法爲現取時. 但能爲境順生

心等. 故現識觸名境所生. 非要所生卽是

彼果又彼境界體唯現在. 似於去來觸

雖所生. 亦名爲果

上來解總觸謂三和自下釋前分別變異

論. 三和合位至說名變異述曰. 初解變異.

後釋分別謂根境識三和合位. 除未合

時故言和位. 此三之上. 皆有順生一切心

所功能作用名爲變異. 謂此三法居種子

時. 及未合說. 皆無順生心所6作用. 於三

合位功能乃生. 旣與前. 7珠說名變異. 變異

卽是三體上用

正解變異體卽三法. 次解分別

論. 解似彼起故名分別述曰. 分別之用是

觸功能. 謂觸之上. 有似前三順生心所變

異用功能說名分別分別卽是領似異名.

如子似父名分別父此意總顯根等三

法. 有能順起心所功能名爲變異. 此觸亦

有順生心所功能作用領似彼三. 是故名

經數: 一八三○

經名: 成唯識論述記卷第三末

頁數: 三二九

上	欄

爲分別變異問三和之上有功能順生

於觸名變異. 觸旣似彼有功能. 亦自順生

名分別設爾何失若自順生名分別. 應

說觸觸以爲緣. 如順生受有功能. 說觸

用名分別故. 若自不順名爲分別. 何故似

生受等. 非似生於觸耶答觸不似彼生

觸功能. 不自生故. 如受等法不能生餘.

卽無領似. 例觸應爾. 又分限故. 謂根及境

能生於識. 亦能生餘. 二種功能. 識但生餘

無自生用. 例觸應爾. 觸不似彼生識及

觸二種功能. 無勢分故. 若約見自證分相

生. 亦有似義. 又如受領觸不領作意等

問若似三功能. 名分別變異. 何故集論第

一等. 云於根變異分別爲體. 爲答此問

故次說云

論. 根變異力至根之變異述曰. 下會相違.

謂三和位引觸起時. 根變異力勝餘二種. 故

集論等. 但說分別根之變異. 不說分別識

境變異今言等者. 等取雜集復言1根

2之第六3轉者. 顯變異是根體之用. 對法論

中以根用勝但分別根. 仍不分別根功能

盡. 唯能領似順生三受所有功能. 以受是

觸近所生故. 辨中邊論第一卷云. 觸能分別

根境識三順三受故分別生三受同對

法文. 分別根境識稍寬對法. 皆有順生

三受相故. 此中通取似一切能. 最爲盡理

又彼論中言分別者. 是分別義. 根等有

能生三受分位. 觸能分別令三位*珠. 分三

位別故名分別. 今此解好問何故三和唯

中	欄

根獨勝答一由主故. 有珠勝能名之爲

主. 二由近故. 能近生心及心所也. 三由

遍故. 不唯生心所. 亦能生心故. 四由續

故. 4常相續5有. 境識不爾. 故境體雖能生

心心所. 以非主故. 又非近故. 偏闕二義

不名爲勝. 心雖是主近生心所. 不能生

心. 不自生故非遍也. 闕6遍一義故非勝.

境識皆不續. 識有境生故俱闕續義. 非得

勝名. 唯根獨勝

問觸之功能如前可解. 豈不能與心等同

緣. 唯此分量名爲觸耶

論. 和合一切至是觸自性述曰. 更有餘能

非觸爾所. 謂觸亦能和合一切心. 心所法.

不令離散各別行相. 同趣一境. 是觸自性.

設無觸者. 其心心所各各離散不能同緣.

今不散時皆7觸功力

說自性已. 觸業如何. 前解功能雖卽是業.

擧業顯體故非業門

論. 旣似順起至所依爲業述曰. 卽此觸數.

旣似三和有能順生心所作用. 卽能生起

餘心所法. 故以受等所依爲業. 受等心所

皆依此生. 若無生能非所依故

何以知者

論. 起盡經說至觸爲緣故述曰. 經明生滅

名起盡經. 從彼所明以立經號. 若觸但能

生受非餘者. 應餘二蘊不以觸爲依. 無

心起時無諸心所故諸心所皆觸爲依

論. 由斯故說至和合而生述曰. 由前理敎

契經復說. 識觸受等因二三四和合而生

下	欄

如經所說眼色爲緣能生眼識. 說識依

根境二法和合生. 經雖復言作意力故識

乃得生. 此辨所依故今不說. 彼能警心依

心而有. 非心依故此不說之8問觸依

三和生. 名分別變異. 識依二合生名分.

別根境答准於觸理亦可然. 又是主故

不同於觸. 二解□得. 契經復說三和故觸.

說觸依根境識三和合生. 起盡經說受等

皆以觸爲緣故. 卽是受等依根境識觸四

法和合生問若無自證. 可說心是二和合

生. 旣有自證. 心亦依心. 心體亦是三和合

生答今依見分別體者說. 同體爲依非

此所說. 若亦說者. 如次復以三四五和合

生. 心心所法各自依故. 此說親現依. 不說

疏種子. 若說疏依及種子者. 法則有多

問若諸心所皆依觸生. 何故瑜伽第三及五

十五. 說以受想思所依爲業. 不說所餘

心所法9也

論. 瑜伽但說至擧此攝餘述曰. 由此思體

爲主勝故一者思是行蘊主. 故集論初說

云何行蘊. 謂六思身彼自釋言爲導首

故二者思能造諸業勝. 擧思攝餘法. 非

但獨取思. 故諸心所皆依觸生

問曰10若爾何故集論顯揚第一五蘊等. 云

受依爲業

論. 集論等說至近而勝故述曰. 此卽總擧

唯受所由

何者爲近. 復是勝耶

論. 謂觸所取至引發勝故述曰. 觸之所取

經數: 一八三○

經名: 成唯識論述記卷第三末

頁數: 三三○

上	欄

可意不可意及俱相違相. 與受所取順益

損害及俱相違相極相□近. 相□近者是相

似義. 卽可意等相. 與順益等相. 行相極相

似. 故名爲相□. 如世有言此物彼物深極

相似. 相似相□體一名異. 此解卽是約境相

近又觸引發受勝餘心所. 故觸觸苦等

觸時. 受受於苦等受. 三受分位觸受相同.

此解卽是行相相似故名爲勝. 餘不領此可

意等相. 及苦等位. 故集論等不說作依

問. 觸似三和名分別變異. 受似於觸名

分別觸耶答釋此難至受當知

然今大乘. 同一切有部觸體是實. 唯經部一

師三和成觸者. 難大乘曰. 說觸是三和. 何

得有實體. 爲破彼計故次說云

論. 然觸自性是實非假述曰. 此立宗也

論. 六六法中心所性故述曰. 自下三因. 此

卽初也. 俱舍第十正理等云. 謂六內處. 六外

處六識身六愛身六觸身六受身. 今取界

身足論六六. 謂六識六觸六受六想六思

六愛經部計愛亦是實有. 思分位故不同

假觸破之量云. 觸別有體. 六六法中心

所性故. 如受愛等若依俱舍六六法者.

彼計根境假非實故. 言心所意簡前二.

如順正理第十卷中廣破經部

論. 是食性故述曰. 此第二因又此觸數

定是實有. 四食性故. 如餘三食段食者

味觸旣許是實. 故以爲喩. 四大觸實故. 於

理無違. 或應心所亦通於下. 簡略便盡

論. 能爲緣故述曰. 此第三因又此觸數

中	欄

定是實有. 緣起支中心所攝故. 如愛緣取

思分位故彼亦許實. 諸心所支皆是實有

若就他宗. 十二支中設但少實. 卽得爲喩

彼全不許觸少分實. 許少分實餘假不成.

無異因故

論. 如受等性非卽三和述曰. 言受等者.

等二因之喩. 及初喩中1受等心所法. 或受

可通初後二喩. 但等中喩. 卽以三因破彼

經部非卽三和. 亦得說爲第二宗法. 此

爲宗法卽無妨也此中大乘. 觸別有體

非卽三和經部一師說三和成觸. 觸卽

三和. 是假非實又一師說三和生觸觸

非三和一切有部觸雖別有. 不能分別

變異而生心心所等. 但以受等所依爲業

三部不同

論. 作意謂能至引心爲業述曰. 解第二

2數. 文可知也初略明體業. 次廣. 後破.

顯揚等同何名警心如何警心何位

警心起已方警. 更何須警. 先已起故未

起卽警. 應警一切心. 能警作意亦未生

故. 如何能警

論. 謂此警覺至故名作意述曰. 謂作意等

□未生位. 其作意種. 義警應生心之種3曰

可起趣境. 非警一切心之種子. 彼未逢緣

不定生故作意警心有二功力. 一者令

心未起正起. 二者令心起已趣境故. 言警

覺應起心種引令趣境故. 正理師說. 作意

之用在未來起. 此在種子義勢亦同. 由作

動意立作意名. 作意種子能警心種. 此解

下	欄

依文或現作意與識問時. 義說警彼應

生心種令起趣境. 理亦無違. 起已方警. 警

理難見. 故論不許問作意警於心. 種位

言能警. 觸等生心所. 現位不能生於此

難中應設功力. 種子之位疏有三種不和

之義. 亦無心心所合不同觸境故. 觸唯說

現行有用問心種能生現. 作意警方生. 心

所無能警. 種應不生現答由作意警心

所方生理與心齊. 何得爲難

問旣爾應說

論. 雖此亦能至俱說4引心述曰. 卽是作意

遍能警覺. 但說心者爲是主故問心等自

能生作意警方起. 作意無能警. 應種不能

生答曰. 受等三和生. 更說由觸起. 觸不

由觸起. 自體應不生問此質不定. 爲如

觸數無能生觸. 爲如生等復有能生於

此難中復應思擇

然順正理第十一卷解作意云. 謂能令心

□趣異境. 但住此境行相微隱. 故今□云

論. 有說令心□趣異境述曰. 此□彼計. 下

破之云. 此應非遍行. 住此境無故. 彼名

大地法. 亦遍行義故. 若相微隱由何知有

瑜伽第三謂心□轉. 然約顯相處說. 非爲

盡理. 不同彼執得爲盡理

集論初說於所緣境持心令住. 故論□言

論. 或於一境持心令住述曰. 此□彼計. 集

論文意亦非盡理. 下破之云不異定故. 定

行相亦能持心住境故. 此師亦可應非遍

行. 若散亂心行相無故